46. Smotra dječjega kajkavskog pjesništva Dragutin Domjanić

          Lara Stolnik, učenica 6.a razreda naše škole, sudjelovala je 24. listopada 2026. godine na 46. Smotri dječjega kajkavskog pjesništva Dragutin Domjanić. Manifestacija se održala u organizaciji Pučkog otvorenog učilišta Sveti Ivan Zelina u dvorani „Kraluš".
Ova smotra tradicionalno okuplja mlade autore koji pišu na kajkavskom narječju, a njihove je radove procjenjivao stručni ocjenjivački sud u sastavu: Valentina Šinjori, prof., dr. med. Štefica Kamenarić-Filipović i dr. sc. Emilija Kovač.

Na natječaj je pristiglo čak 265 novih pjesama učenika iz brojnih osnovni škola s cijelog kajkavskog govornog područja. Samo su 32 učenika pozvana na završnu svečanost kako bi svoje pjesme javno izveli pred publikom i stručnim povjerenstvom. Među njima bila je i naša Lara Stolnik koja je vrlo lijepo i izražajno predstavila svoju  autorsku pjesmu „Mesto dobrih srčeki”.
Iako u vrlo jakoj konkurenciji ovoga puta nismo osvojili službenu nagradu, sam poziv na završnicu Smotre i javni nastup na ovako velikoj manifestaciji predstavljaju vrijedan uspjeh za našu učenicu i cijelu školu.

Lari čestitke na izvrsnoj prezentaciji škole, kreativnosti i trudu uloženom u očuvanje drage nam  kajkavske riječi! Larina mentorica je učiteljica hrvatskoga jezika Dubravka Tuđan.
